Busdienswerkers vas ná hulle dwelms vervoerArgieffoto ter illustrasie (Foto: SAPD) Lt.kol. Andre Traut, woordvoerder van die polisie, het gesê die twee mans (albei 51 jaar), is Saterdag vasgetrek toe hulle van Gauteng by die Kaapstadse bushalte aangekom het. “Gedurende die misdaadintelligensie-operasie is ŉ lasbrief gekry om die bus te deursoek,” het hy gesê. Gedurende die soektog is 2 kg heroïen, 2 kg kokaïen en 2 kg dagga met ŉ geraamde waarde van R2 miljoen in plastieksakke gevind. Die dwelms was in een van die buskompartemente by die bestuurder versteek. Die verdagtes sal Maandag in die Kaapstadse landdroshof verskyn op ’n aanklag van dwelmhandel.